Netverslun á Íslandi er að aukast og er sú aukning vel mælanleg í fjölda sendinga frá netverslunum . Aðsend mynd Netverslun á Íslandi er að aukast og er sú aukning vel mælanleg í fjölda sendinga frá netverslunum . Þessi þróun á einungis eftir að aukast enda á netverslun á Íslandi töluvert inni . Netverslun er eitt stórt ferli þar sem margir litlir og stórir þættir koma saman . Einn af þessum þáttum er skil á vörum . Vöruskil eru órjúfanlegur hluti netverslunar og væntingar til vöruskila eru mun meiri í dag en hér áður og því mikilvægt að allt ferlið sé einfalt og þægilegt . Eitt af því sem veldur fólki hugarangri þegar kemur að verslun á netinu varðar skilareglur og skil á vörum . Ýmsar spurningar vakna . Get ég skilað vöru sem ég keypti á netinu ? Þarf ég að fara í búðina eða get ég farið á næsta pósthús ? Hvað hef ég langan tíma ? Allt eru þetta mjög eðlilegar spurningar enda byggist netverslun á trausti og að viðskiptavinir finnist þeir öruggir þegar kemur að því að versla á netinu . Undanfarið hefur þessi þáttur fengið aukna athygli netverslana og ekki að ástæðulausu , vöruskil eru jú hluti af ferðalagi viðskiptavinar og heildaránægju hans . Það að geta skilað vöru án vandræða er mikilvægur hluti kaupferilsins . Viðskiptavinir kunna að meta ókeypis og auðvelt skilaferli Netverslanir þurfa að setja sér stefnu hvað varðar vöruskil því vöruskil eru mikilvægur þáttur í upplifun viðskiptavina þegar kemur að netverslun . Hér áður fyrr þurftu viðskiptavinir að grafa sig í gegnum skilmála eða smáa letrið neðst á síðunni til að finna hvaða skilareglur væru í boði . Þessi leið gengur ekki lengur því 67% 1 viðskiptavina skoða skilmála netverslana m.t.t. vöruskila áður en þeir taka kaupákvörðun og margir yfirgefa körfuna eða snúa sér að annarri netverslun sem býður upp á auðveld og / eða ókeypis vöruskil . Ein könnun sýndi fram á að 33% aðspurðra yfirgáfu netverslun af því að þeir fundu ekki skilmála eða hvaða skilareglur giltu . Vöruskil þurfa ekki að vera plága Það að bjóða viðskiptavinum að skila vörum og bjóða upp á einfalda leið til þess , ætti að vera sjálfsagður hlutur . Auðveld vöruskil ýta undir tryggð viðskiptavina við netverslunina . Ein könnun sýndi að 62% aðspurðra 2 myndu kaupa aftur af netverslun sem byði upp á fría endursendingu og önnur sýndi að 96% aðspurða 3 sögðust myndu kaupa af netverslun aftur sem byði upp á einfalda leið til að skila vörum keyptum á netinu . Í stað þess að horfa á vöruskil sem kostnað eða fyrirhöfn þá ættu netverslanir að grípa tækifærið sem endursendingar bjóða upp á og finna leiðir til að ná samkeppnisforskoti og skera sig frá samkeppninni . Búðu til samkeppnisforskot Í dag hafa viðskiptavinir mun fleiri valkosti til að kaupa sömu vöru á netinu , samkeppnin verður sífellt meiri . Það er mikilvægt að búa sér til sérstöðu – eitthvað sem fær þig til að standa upp úr í samkeppninni . Skilaréttur kemur þar sterkur inn , því það er yfirleitt þannig að ef við þurfum að hafa of mikið fyrir hlutunum þá er líklegt að við leitum annað . Tími okkar er dýrmætur . Ef viðskiptavinir lenda í vandræðum með að skila vöru þá er líklegt að þeir versli ekki af þér aftur og munu öllum líkindum ráðleggja vinum sínum frá því . Með því að bjóða upp á einföld vöruskil er hægt að mynda samkeppnisforskot og auka ánægju . Þær netverslanir sem hafa náð góðum tökum á þessu hafa sýnt árangur og náð að byggja upp góðan grunn af tryggum viðskiptavinum . Ferlið þarf ekki að vera flókið . Skýr skilaboð á netsíðunni varðandi skilareglur , láta endursendingarmiða fylgja með í pakkanum með jákvæðum og persónulegum skilaboðum um að vöruskil séu eðlilegur hluti af verslun og að það sé sjálfsagt að skila vörunni . Þarna fær viðskiptavinurinn strax skilaboð að versluninni standi ekki á sama og að hann geti farið á næsta pósthús og skilað pakkanum án vandamála . Viðskiptavinurinn getur jafnvel fylgst með stöðunni á pakkanum og séð hvort verslunin sé komin með hann aftur . Ánægður viðskiptavinur kemur alltaf aftur Algengar ástæður fyrir vöruskilum eru t.d. að viðskiptavinir fái ranga vöru eða að vörulýsingu hefur verið ábótavant . Fyrir utan það að passa upp á að viðskiptavinurinn fái rétta vöru og að varan passi við vörulýsinguna eru ákveðnir þættir sem gott er að hafa í huga til að halda viðskiptavinum ánægðum þegar kemur að vöruskilum : Bjóða upp á einfalda , fría og þægilega leið til að skila vörunni annaðhvort með því að viðskiptavinur fari á næsta pósthús eða komi í verslunina . Ef viðskiptavinir eru ekki tilbúnir að greiða fyrir að fá vöruna til sín þá eru litlar líkur á að þeir vilji greiða fyrir að skila henni . Senda „ endursendingarmiða “ með . Viðskiptavinir vilja geta skilað vörum á einfaldan hátt og án vandamála . Með því að láta endursendingarmiða fylgja með og láta vita að þér sé annt um að viðskiptavininum líki varan og sé ánægður með kaupin eykurðu líkur á endurkaupum til muna . Því það sem skiptir máli á endanum , er ánægja viðskiptavina og tryggð . Höfundur er forstöðumaður söludeildar Póstsins .